|  |
| --- |
| PATVIRTINTA |
| Klaipėdos miesto savivaldybės |
| tarybos   |
| sprendimu Nr.   |

**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |
| --- | --- |
| **Biudžetiniai metai** | 2014-ieji metai |
| **Asignavimų valdytojas (‑ai), kodas** | Urbanistinės plėtros departamentas, 4 |
| **Programos pavadinimas** | **Miesto urbanistinio planavimo programa** | Kodas | **01** |
| **Programos parengimo argumentai** | Ši programa apima kompleksišką Klaipėdos miesto teritorinės plėtros planavimą pagal Klaipėdos miesto savivaldybės tarybos 2007 m. balandžio 5 d. sprendimu Nr. T2-110 patvirtintą Klaipėdos miesto bendrąjį planą. Programa siekiama rengti tiek miesto teritorijų, tiek atskirų žemės sklypų planus atsižvelgiant į miesto nekilnojamojo kultūros paveldo objektus bei užtikrinti geoinformacinės sistemos (GIS) administravimą ir vykdomų geodezinių darbų kontrolę |
| **Ilgalaikis prioritetas (pagal KSP)** | Tvari urbanistinė raidaMiesto konkurencingumo didinimas | **Kodas** | **II****III** |
| **Šia programa įgyvendinamas įstaigos strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Užtikrinti kompleksišką ir darnų miesto planavimą | Kodas  | **01** |
| **Tikslo įgyvendinimo aprašymas:**Šiuo tikslu siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.**01 uždavinys. Rengti miesto teritorijų planavimo bei susijusius dokumentus.**Pasinaudojant ES struktūrinių fondų parama (projektas „Teritorinio planavimo dokumentų rengimas“), bus tęsiami tam tikrų miesto teritorijų detaliųjų ir specialiųjų planų rengimo darbai (rekreacinių, senamiesčio, Girulių, buvusių karinių objektų, Danės upės pakrančių, kai kurių daugiabučių namų kvartalų ir kitų teritorijų). Atlikus visas šiuose projektuose numatytas veiklas, iki 2015 m. bus parengti 24 nauji teritorijų planavimo dokumentai, užtikrinantys kompleksišką miesto planavimą. Papildomai savivaldybė rengs ir kitus detaliuosius planus pagal savivaldybės ar valstybės institucijų poreikį (teritorijos Smiltynėje prie jachtklubo, „Laivitės“ teritorijos, Muzikinio teatro, viešo naudojimo erdvių miesto istorinėje dalyje ir kt.). Kasmet planuojama išleisti leidinį „Klaipėdos architektūra“ 100 egz. tiražu, surengti parodą su aptarimu.Siekianttobulintimiestourbanistines erdves bei pasiruošti naujam Bendrojo plano programavimo laikotarpiui, planuojama atlikti Bendrojo plano sprendinių įgyvendinimo stebėseną, parengti ataskaitą, siekiant įtraukti gyventojus į teritorijų planavimo procesą parengti interneto tinklalapį bei viešų renginių ciklą, parengti atnaujintas miesto kvartalų bei miesto vystymo zonų prioritetų nustatymo schemas, darnaus judumo plano su ekologiškų viešojo transporto rūšių galimybių studiją ir kt.**02 uždavinys. Formuoti žemės sklypus, reikalingus savivaldybės funkcijoms vykdyti**Numatoma rengti valstybinės žemės sklypų planus, prilyginamus detaliojo teritorijų planavimo dokumentams, o jų pagrindu – žemės sklypų planus su kadastrinių matavimų duomenimis, siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, taip pat skverų, miesto parkų bei kitų objektų, kurių statybai ar rekonstrukcijai reikalingi žemės sklypai. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus. Nuo 2014 m. planuojamos lėšos žemės sklypų prie daugiabučių namų įteisinimui.Rengiami projektai siekiant paimti teritorijas visuomenės poreikiams. Klaipėdos miesto bendrajame plane numatytas sprendinys „Rezervuotiteritorijas pramonės plėtrai, iškeliant nuolatinius gyventojus iš Klaipėdos laisvosios ekonominės zonos (LEZ) ir kitų pramonės teritorijų“, todėl bus tęsiamas žemės paėmimo visuomenės poreikiams projektas, siekiant iškeldinti paskutinius 7 turto savininkus iš Klaipėdos LEZ plėtros teritorijos (Lypkių ir Švepelių kaimų). 2014 m. pradedamas rengti ir įgyvendinti žemės sklypo Nemuno g. 93A paėmimo visuomenės poreikiams projektas, siekiant atlaisvinti teritoriją, reikalingą Baltijos pr. tęsinio tiesimui.**03 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.**Naudojantis GIS duomenų baze, galima paspartinti ir suefektyvinti miesto urbanistinio, architektūrinio ir teritorijų planavimo procesus, lyginant su iki šiol naudotais tradiciniais analizės metodais. Kuo pilnesnė ir aktualesnė yra Klaipėdos miesto GIS, tuo lengviau savivaldybei vykdyti deleguotas funkcijas mažesnėmis sąnaudomis, aptarnauti gyventojus ir teikti erdvinę informaciją. Iš kitos pusės, įmonės, įsijungusios į integruotą miesto GIS sistemą, sumažino savo išlaidas, nes išvengiamas duomenų kūrimo dubliavimas, atsiranda darbų pasiskirstymas bei atsakomybė už apibrėžtą darbų sritį.Savivaldybėje yra įdiegtas GIS duomenų serveris, kuriame įdiegta GIS programinė įranga, įkelti skaitmeniniai žemėlapiai ir duomenų bazės. Duomenų valdymas vykdomas *ArcGIS Server* ir *MS SQL Server* programinėmis priemonėmis, visa tai sudaro bendrą sistemos techninį pagrindą. Savivaldybėje įdiegtų GIS duomenų tvarkymo programinių įrangų licencijos yra tinklinės ir pasiekiamos vidiniu tinklu. GIS duomenų bazei reikalinga nuolatinė priežiūra, duomenų atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties kasmet numatoma atnaujinti Savivaldybės administracijos GIS programinę įrangą ir informacines sistemas, veikiančias GIS pagrindu, topografinių-inžinerinių nuotraukų tikrinimo programas. Į Klaipėdos miesto savivaldybės interneto svetainę planuojama integruoti erdvinius *WebGIS duomenų rinkinius*, siekiant nuolat viešinti teminius skaitmeninius žemėlapius (investicinius projektus, teritorijų planavimo dokumentus, statistinius duomenis ir kt.). Papildomai planuojama 2015 m. atlikti savivaldybės teritorijoje esančių geodezinių ženklų inventorizaciją, atstatyti 60 sunaikintų Klaipėdos miesto administracinės ribos posūkių taškų riboženklių |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2013 (faktas) | 2014 | 2015 | 2016 |
| Suderintų teritorijų planavimo dokumentų (specialiųjų planų, detaliųjų planų) skaičius, vnt.  | Architektūros ir miesto planavimo skyrius | 30 | 30 | 30 | 30 |
| Visuomenės reikmėms atlaisvintos teritorijos plotas per ataskaitinį laikotarpį, ha | Žemėtvarkos skyrius | 24 | <24 | <24 | <24 |
| Atnaujintas topografinių duomenų bazės plotas, ha | Geodezijos ir GIS skyrius | 2350 | 2400 | 2400 | 2400 |
| **Programos tikslas** | Užtikrinti Klaipėdos miesto nekilnojamojo kultūros paveldo išsaugojimą | **Kodas** | **02** |
| **Tikslo įgyvendinimo aprašymas:**Nekilnojamojo kultūros paveldo išsaugojimas susijęs su istorinės, mokslinės medžiagos kaupimu, tvarkymu, saugojimu ir jos naudojimo kontrole. Siekiant išsaugoti mieste esančius kultūros paveldo objektus būtina vykdyti einamąją jų priežiūrą bei užtikrinti jų prieinamumą gyventojams.**01 uždavinys. Apskaityti bei vertinti kultūros paveldo objektus.**Kasmet planuojama rengti po 2–4 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus nepriklausomai nuo to, kas yra statinių savininkai. Siekiant išsaugoti informaciją apie kultūros paveldą, 2015 m. ketinama išleisti informacinį leidinį apie miesto paveldo objektus 500 egz. tiražu.**02** **uždavinys. Vykdyti paveldo objektų atkūrimo bei tvarkybos priemones.**2014 m. planuojama užbaigti rengti Skulptūrų parko (buv. senųjų miesto kapinių) sutvarkymo ir vizualinės informacinės sistemos sukūrimo koncepciją. Rengiant koncepciją bus sukurta informacinė nuorodų ar ženklų sistema, žyminti teritorijoje esančių objektų zonas, numatyti jų įgyvendinimo sprendimo būdai. Klaipėdos miesto savivaldybės tarybos kolegija įpareigojo Savivaldybės administraciją organizuoti Atgimimo aikštės atnaujinimo programos parengimą ir apsispręsti dėl Atgimimo aikštės atnaujinimo krypties – regeneruoti aikštę pagal Klaipėdos miesto savivaldybės tarybos 2000 m. liepos 5 d. sprendimu Nr. 64 patvirtintą detalųjį planą ar kurti naują koncepciją. Tuo tikslu 2014 m. numatoma parengti Klaipėdos miesto Atgimimo aikštės ir gretimybių raidos galimybių studiją ir lygiagrečiai atlikti Atgimimo aikštės (dalies) žvalgomuosius archeologinius tyrimus. Siekiant išsaugoti ir atstatyti kultūros paveldo objektus, 2014 m. ketinama parengti Šv. Jono bažnyčios bokšto atkūrimo galimybių studiją bei 1923 m. paminklo sukilėliams restauravimo techninį projektą |
| **02 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2013 (faktas) | 2014 | 2015 | 2016 |
| Į Lietuvos Respublikos nekilnojamųjų vertybių registrą įtrauktų Klaipėdos kultūros paveldo objektų (pastatų) skaičius, vnt. | Paveldosaugos skyrius | 5 | 12 | 5 | 5 |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, % | Paveldosaugos skyrius | 0 | 0,5 | 0,5 | 0,5 |
| **Numatomas programos įgyvendinimo rezultatas:**Tinkamai ir laiku parengti miesto teritorijų bei atskirų žemės sklypų planavimo dokumentai leis išlaikyti miesto socialinio, ekonominio ir ekologinio vystymo pusiausvyrą, formuoti sveiką ir harmoningą gyvenamąją, darbo ir poilsio aplinką, suderinti asmenų ir savivaldybės interesus dėl teritorijos ir žemės sklypų naudojimo bei veiklos plėtojimo Klaipėdos mieste.Įgyvendinus GIS priemones, savivaldybė turės išsamią ir aktualią Klaipėdos miesto geoinformacinę sistemą ir galės tinkamai vykdyti savo funkcijas, suteikti reikiamą informaciją gyventojams.Kultūros paveldo teritorijų ir kultūros paveldo objektų sutvarkymas ne tik padės išsaugoti minėtą paveldą, bet ir prisidės prie miesto patrauklumo didinimo miesto gyventojams ir svečiams |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, valstybės biudžeto lėšos, Europos Sąjungos lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.2.1.2 uždavinys. Įdiegti darnaus judumo principus susisiekimo sistemoje.2.1.3 uždavinys. Efektyviai naudoti ir vystyti inžinerinę infrastruktūrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.2.4.1 uždavinys. Pritaikyti bendruomenės poreikiams teritorijas prie vandens. 2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.2.4.3 uždavinys. Efektyviai naudoti turimą paveldą |
| **Susiję Lietuvos Respublikos ir savivaldybės teisės aktai:**Lietuvos Respublikos teritorijų planavimo įstatymas, Lietuvos Respublikos kelių įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos pajūrio juostos įstatymas, Lietuvos Respublikos miškų įstatymas, Lietuvos Respublikos saugomų teritorijų įstatymas, Lietuvos Respublikos geodezijos ir kartografijos įstatymas, Lietuvos Respublikos statybos įstatymas, Lietuvos Respublikos žemės įstatymas, Lietuvos Respublikos žemės nuomos įstatymas, Klaipėdos miesto bendrasis planas, Klaipėdos miesto 2013–2020 m. strateginis plėtros planas |

––––––––––––––––––––––––––